## KISKŐRÖS VÁROS POLGÁRMESTERE

## ELŐTERJESZTÉS

(sürgősséggel a Képviselő-testület 2020. július 15-i ülésére)

**TÁRGY**: **Pályázat benyújtása a „Muzeális intézmények szakmai támogatására” című, Kubinyi Ágoston program keretében kiírt pályázati felhívásra**

Az Emberi Erőforrások Minisztere pályázatot hirdetett (Magyarország 2020. évi központi költségvetésről szóló 2019. évi LXXL. törvény 3. melléklet II. 4. c. pont szerint), a Kubinyi Ágoston program keretében kiírt, muzeális intézmények szakmai támogatása céljából.

A pályázat célja a központi költségvetési forrás biztosítása, önkormányzati fenntartású muzeális intézmények szakmai támogatása érdekében.

A pályázó az a települési önkormányzat lehet, amely a pályázat benyújtásának időpontjában működési engedéllyel rendelkező muzeális intézményt tart fenn. Támogatási kérelmet Kiskőrös Város Önkormányzata (továbbiakban: Önkormányzat) jogosult benyújtani.

Kiskőrös Város Önkormányzata 2019. évben sikeres pályázatot nyújtott be a Kubinyi Ágoston pályázati felhívására, amely által új Petőfi kiállítást; „Költőnek szült anyám!” címmel valósít meg az idei évben. Az idei kiírás keretében az állandó kiállítás tovább fejlesztése valósulhat meg, infokommunikációs technológiai eszközök beszerzésével és beépítésével, valamint kisebb volumentű infrastrukturális munkálatok elvégzésével.

A pályázati kiírás szerint az elnyerhető támogatás maximális összege bruttó 30.000.000.-Ft.

A támogatás formája vissza nem térítendő támogatás, melynek mértéke az elszámolható költségek 90 %-a, a teljes fejlesztési költség legalább 10%-át a települési önkormányzatnak saját forrásként biztosítania szükséges.

Kiskőrös Város Önkormányzata 33.000.000.-Ft összköltségű pályázatot kíván benyújtani, amelyből 29.700.000,- Ft vissza nem térítendő támogatás, melyhez 3.300.000,- Ft önerő szükséges biztosítani.

A pályázat benyújtási határideje 2020. július 22.

A sürgősséggel való benyújtás indoka a műszaki- szakmai dokumentumok elkészítésére, illetve a projektjavaslat benyújtására rendelkezésre álló rendkívül rövid határidő.

A fentiek alapján javaslom, hogy a Képviselő-testület a „Muzeális intézmények szakmai támogatására” című, Kubinyi Ágoston program keretében kiírt pályázati felhívás során maximum bruttó 30.000.000.-Ft összegű támogatás elnyerése érdekében a határozat-tervezet szerint döntsön.

**Kiskőrös, 2020. július 10.**

**Domonyi László sk.**

 **polgármester**

### HATÁROZAT-TERVEZET

A Képviselő- testület

1. egyetért a Petőfi Szülőház és Emlékmúzeumban kialakításra került állandó kiállítás továbbfejlesztésével, amelynek összköltsége bruttó 33.000.000.- Ft.
2. egyetért azzal, hogy a beruházás megvalósítása érdekében az Önkormányzat pályázatot nyújtson be a Kubinyi Ágoston program, „Muzeális intézmények szakmai támogatására” című pályázati kiírás keretében –bruttó 29.700.000.-Ft összegű támogatás elnyerésére
3. egyetért azzal, hogy a beruházás megvalósítása érdekében az Önkormányzat saját forrásként bruttó 3.300.000.-Ft-ot biztosítson.
4. felkéri a Polgármestert, hogy a Város 2020. évi költségvetésének soron következő módosítását a fentieknek megfelelően terjessze elő.
5. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, valamint nyertes pályázat esetén a Támogatási szerződés aláírására.

**Felelős:** polgármester

**Határidő:** 2020. július 22.